Quin quadre es menciona de Joan Tuset i Suau?
El rapte d'Europa és una obra del pintor i escultor català Joan Tuset i Suau. Les seves figures són característiques del seu estil. Va crear un estil propi dins de l'art figuratiu, recognoscible per les seves deformacions del cos i la seva ambigüitat. Aquesta obra està realitzada a l'oli sobre llenç, i va ser pintada a 1999. Mesura 60  cm d'alt i 60 cm d'ample. Joan Tuset interpreta com abans d'ell, molts artistes aquest episodi mitològic, donant una imatge contemporània i diferent de l'escena).   El rapte d'Europa és un quadre a l'oli de Joan Tuset pintat en el estudi de Barcelona el 1999. El periodista Josep Maria Cadena, va dir d'aquesta obra: és d'una figuració en certa manera hieràtica, destinada a conduir-nos a la reflexió sobre el que significa aquesta faula. Es va exposar en la ja desapareguda Galeria Magdalena Baxeras de (Barcelona) el mateix any.
Aquest quadre i els de la seva sèrie, marquen el començament d'un nou període en l'obra de Joan Tuset, és la referència clau per parlar de la seva transformació en l'art figuratiu, del qual aquest artista català, n'és un bon exponent. Marca un nou punt de partida on transforma cada vegada més les seves figures, els cànons de profunditat espacial i l'ideal existent dels seus cossos.
El rostre de la deessa, sorpresa, nua i en moviment, sembla oposar resistència i gairebé està relliscant del llom del toro, té influències de l'art clàssic, que Tuset va estudia en la seva estada a París, la cara de la deessa de front presenta un perfil que recorda les màscares teatrals gregues. El rapte d'Europa de Joan Tuset és una obra pertanyent a la nova pintura del segle xx. Les bases d'aquesta obra estan influenciades per una reinterpretació de les figures de Michelangelo, també rememora Les grans banyistes (Cézanne, Londres) i les escenes d'El Bany Turc (Ingres) o El rapte de les filles de Leucip de Peter Paul Rubens.
El rapte d'Europa.